คณะรัฐมนตรีติดตามสถานการณ์พายุไต้ฝุ่นโนรู หามาตรการป้องกันผลกระทบต่อประชาชน
การประชุมคณะรัฐมนตรีวันนี้ (27 ก.ย.65) พลเอก ประวิตร วงษ์สุวรรณ รองนายกรัฐมนตรี รักษาการแทนนายกรัฐมนตรี เป็นประธานการประชุม โดยพิจารณาหามาตรการรับมือกับสถานการณ์พายุไต้ฝุ่นโนรูที่พัดขึ้นฝั่งที่เวียดนามและส่งผลให้ฝนตกหนักในหลายจังหวัดของประเทศไทยและอาจเกิดอุทกภัยสำหรับวาระการประชุมที่น่าสนใจ ได้แก่ กระทรวงสาธารณสุขเสนอพิจารณาอนุมัติงบประมาณรายจ่าย ประจำปี 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวนกว่า 2,100 ล้านบาท เพื่อเป็นค่าตอบแทนให้แก่อาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) รวม 1,050,306 คน ช่วงเดือนมิถุนายน – กันยายน 2565 รวม 4 เดือน ในอัตรา 500 บาทต่อคนต่อเดือน รวมเป็น 2,000 บาทต่อคนเงินดังกล่าวเป็นค่าตอบแทน เยียวยา ชดเชยและเสี่ยงภัย และสนับสนุนการปฏิบัติภารกิจของ อสม. และ อสส. ในการเฝ้าระวัง ป้องกันและควบคุมโรคโควิด-19 ในชุมชนในช่วงระยะเวลาที่โควิด-19 ยังคงเป็นโรคติดต่ออันตรายกระทรวงการท่องเที่ยวและกีฬา เสนอการเป็นเจ้าภาพการจัดการแข่งขันกีฬาซีเกมส์ ครั้งที่ 33 พ.ศ.2568 และกีฬาอาเซียนพาราเกมส์ พ.ศ.2568กระทรวงการคลัง เสนอแผนการบริหารหนี้สาธารณะ ประจำปีงบประมาณ 2566สตง.เสนอขออนุมัติเพิ่มวงเงินก่อหนี้ผูกพันรายการค่าเช่าที่ดินการรถไฟแห่งประเทศไทย เพื่อใช้เป็นสถานที่ก่อสร้างอาคาร สำนักงานตรวจเงินแผ่นดิน (แห่งใหม่)กระทรวงเกษตรและสหกรณ์ เสนอการจ่ายเงินสวัสดิการพิเศษให้แก่ผู้ปฏิบัติงานในพื้นที่เสี่ยงภัยจังหวัดชายแดน ร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจำปี พ.ศ.2565